Diari Oficial de la Generalitat Valenciana


Sumari del DOGV 3147, del 22-12-1997 (1997/12873)

Informació pública del Programa d'Actuació Integrada de la Unitat d'Actuació número 15 de Castelló, del Pla General d'Ordenació Urbana de Castelló.
---------------------------------------------------------------------------------------------------------------------------------------------------

### Dades del document

Número de DOGV
:   3147

Data del DOGV
:   22-12-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/12871


Organisme emissor
:   Agrupació d'Interés Urbanístic de la Unitat d'Actuació núm. 15 de Castelló

Tipus de document
:   Anunci

Informació pública del Programa d'Actuació Integrada de la Unitat d'Actuació número 15 de Castelló, del Pla General d'Ordenació Urbana de Castelló. [97/M12818]
  
L'Agrupació d'Interés Urbanístic de la Unitat d'Actuació número 15 de Castelló ha formulat el Programa d' Actuació Integrada de la Unitat d'Actuació número 15 de Castelló, del Pla General d'Ordenació Urbana de Castelló, que inclou memòria del programa i avantprojecte d'urbanització, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
Aquesta unitat d'actuació està composta en tota la seua totalitat per parcel·les i terrenys que són propietat de l'esmentada agrupació d'interés urbanístic.
  
En aplicació del estableix l'article 48.1.C) en relació amb l'article 46.3, ambdós de la indicada llei , escau sotmetre l'indicat programa, amb tota la documentació annexa, a informació pública per termini de 20 dies hàbils, comptats a partir del següent dia de la publicació d'aquest anunci en el Diari Oficial de la Generalitat Valenciana (últim anunci).
  
Es fa constar que durant el dit termini els interessats en aquest procediment podran formular qualssevol al·legacions que els pertoque segons dret així com altres alternatives tècniques al programa i, si escau, proposicions juridicoeconòmiques; tot això en els termes i condicions de l'esmentada Llei 6/1994, i a aquest efecte qualsevol interessat podrà consultar l'expedient dipositat en la Notaria del senyor Joaquín Serrano Yuste, situada a la plaça de Santa Clara, número 12-5é de Castelló de la Plana (acta de protocol·lització núm. 4019 de data 09.09.97).
  
Igualment es fa constar que qualsevol persona podrà comparéixer en la dita notaria per a obtindre còpia del programa i documents que l'acompanyen o sol·licitar que se li exhibisca aquest (acta de protocol·lització núm. 4019).
  
La indicada documentació, així com l'expedient administratiu, podrà ser consultat en l'Ajuntament de Castelló de la Plana, els dies hàbils en horari d'atenció al públic (registre d'entrada de l'expedient, data 21.08.97 i número 40054).
  
Les al·legacions, alternatives tècniques i proposicions juridicoeconòmiques en relació al programa que, si escau, siguen formulades seran presentades davant el Registre General de l'Ajuntament de Castelló de la Plana.
  
Així mateix, mitjançant el present anunci, segons el que estableix el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies anteriorment indicat. Durant aquest termini podran formular-se les indicades proposicions en el Registre General de l'Ajuntament de Castelló de la Plana.
  
Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques, en l'Ajuntament de Castelló de la Plana. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.